Likumprojekts

**Par grozījumiem Romas Starptautiskās krimināltiesas statūtos**

**1. pants.** Grozījumi Romas Starptautiskās krimināltiesas statūtos (turpmāk – grozījumi), kas apstiprināti ar Romas Starptautiskās krimināltiesas Pārskata konferences 2010. gada 10. jūnija rezolūciju RC/Res.5 un 2010. gada 11. jūnija rezolūciju RC/Res.6, ar šo likumu tiek pieņemti un apstiprināti.

**2. pants.** Grozījumos paredzēto saistību izpildi koordinē Tieslietu ministrija.

**3. pants.** Romas Starptautiskās krimināltiesas Pārskata konferences 2010. gada 10. jūnija rezolūcijā RC/Res.5 noteiktie grozījumi stājas spēkā Romas Starptautiskās krimināltiesas statūtu 121. panta 5. punktā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis".

**4. pants.** Romas Starptautiskās krimināltiesas Pārskata konferences 2010. gada 11. jūnija rezolūcijā RC/Res.6 noteiktie grozījumi stājas spēkā Romas Starptautiskās krimināltiesas statūtu 121. panta 3., 4., 5., 6. un 7. punktā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis".

**5. pants.** Likums stājas spēkā nākamajā dienā pēc tā izsludināšanas. Līdz ar likumu izsludināmi grozījumi angļu valodā un to tulkojums latviešu valodā.

Tieslietu ministrs

Gaidis Bērziņš